[{"text_idx": "#000007", "text": "\u2013 Mi estas memlaboranto. Mi havis mian malgrandan entreprenon. Ni konsilis rilate al politikaj kaj sociaj temoj, do c\u0302efe ni helpis en politikaj kampanjoj por balotoj."}, {"text_idx": "#000008", "text": "Kiel okazis, ke vi ig\u0302is la c\u0302eforganizanto de tiu c\u0302i IJK?"}, {"text_idx": "#000010", "text": "Kiom da homoj finfine alig\u0302is, kaj kiom da homoj c\u0302eestis?"}, {"text_idx": "#000014", "text": "Kiom da tempo ankorau\u0306 necesas de vi kaj aliaj por fini la organizajn aferojn de tiu c\u0302i IJK?"}, {"text_idx": "#000015", "text": "\u2013 La problemo nun estas, ke multaj homoj ferias. Se ne, mi bezonus nur tri tagojn por havi la financan raporton. La problemo estas, ke multaj, kiuj povas helpi nun, havas ankau\u0306 siajn feriajn tagojn, au\u0306 estas revenantaj al aliaj laboroj au\u0306 aliaj landoj."}, {"text_idx": "#000016", "text": "Pri kio vi plej kontentas pri tiu c\u0302i IJK?"}, {"text_idx": "#000020", "text": "\u2013 Por la programo mi zorgis havi preskau\u0306 c\u0302iutage ion, kio rilatas al eksteraj asocioj. Io, kio estas sufic\u0302e bona kialo por sendi tekston al la amaskomunikiloj, ke ni faras tion. Unue la solena malfermo, poste la kulturlingva festivalo sur publika placo, du tagojn nenio, poste la teatraj\u0302o Utopio, la sesan tagon estis la programero kun asocioj pri egaleco, kaj la sepan tagon kun la politikaj partioj. Tial ni aperis tiom multe. C\u0302ar c\u0302iam ni havis ion por aldoni krom simple paroli pri Esperanto."}, {"text_idx": "#000022", "text": "\u2013 Pri la h\u0302aoso pro la homoj, kiuj alig\u0302is kaj poste ne venis. Tio kostis al ni monon. Multe da homoj, c\u0302efe el landoj, kiuj bezonas vizon, sed ankau\u0306 aliaj, alig\u0302is kaj poste ne venis. Kaj tio komplikis nian laboron en la akceptejo. Mi malkontentas ankau\u0306, ke TEJO ne estis jam bone preparita. Ni ne antau\u0306pretigis sufic\u0302e kiel agi, kaj tiam estis iom da h\u0302aoso, kaj iom tro da laboro por la teamo, c\u0302efe en la akceptejo dum la unua tago. Tio rilatas al tio, ke la buso el Lisbono venis tro malfrue."}, {"text_idx": "#000024", "text": "\u2013 Ne. Krom la malbona evento, pri kiu Libera Folio raportis, mi pensas, ke c\u0302io iris c\u0302efe lau\u0306plane. Io, kion mi vere volas lau\u0306di, estas la helpo de pluraj esperantistoj, kiuj ec\u0302 ne parolas la hispanan, kiuj partoprenis en la politika debato. C\u0302ar tio helpis al ni doni bonan impreson de nia movado."}, {"text_idx": "#000025", "text": "Kiujn el la programeroj de la IJK vi bedau\u0306ras ne partopreni?"}, {"text_idx": "#000029", "text": "La lokaj neesperantistaj helpantoj au\u0306 laboristoj s\u0302ajnis tre helpemaj. C\u0302u vi komunikis kun ili antau\u0306 la alveno?"}, {"text_idx": "#000030", "text": "\u2013 Mi ekkonetis ilin, sed mi parolis kun ili fakte nur pri tio kiom da homoj venos kaj tiel plu, do ne pri io, kio helpus ekkoni ilin, sed mi havas la impreson, ke vere la homoj el Badajoz estas tre bonvenigaj homoj. Kaj ni vere vidis, ke ec\u0302 se ili ne parolas la lingvon, tio ne gravas por ili, kaj ili vere helpemis. Ili vere amuzig\u0302is kun ni, kaj tio tre helpis min senti, ke la IJK estis granda sukceso. Ec\u0302 se ni ne atingis multe da homoj, mi certas, ke la laboristoj c\u0302iam memoros nian kongreson kaj ke c\u0302iam, kiam ili havos iun konversacion, kiu temas pri lingvoj, ili parolos pri Esperanto, kaj ili diros, ke ni estas la plej mojosaj homoj en la mondo."}, {"text_idx": "#000032", "text": "\u2013 Unue resanig\u0302i, tio estas grava afero. Due finviziti miajn familion kaj amikojn, c\u0302ar mi havas bonan familion c\u0302i tie en Hispanio. Fakte hodiau\u0306 mi devas renkontig\u0302i kun miaj lokaj klubanoj. Sed krom tiuj sociaj aferoj mi nuntempe pensas pri venonta projekto rilate al Esperantista log\u0302ado au\u0306 hotelo au\u0306 gastejo."}, {"text_idx": "#000035", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000037", "text": "La komitato de TEJO eksigis estraranon"}, {"text_idx": "#000039", "text": "Temas pri la Carlos, kiu studis en Berlin? Li estis kun ni post prelego en gastejo"}, {"text_idx": "#000048", "text": "Alig\u0302i al 400 aliaj abonantoj"}]